L 298/22 Jurnalul Oficial al Uniunii Europene 16.10.2014 DIRECTIVA DE PUNERE ÎN APLICARE 20 14/98/UE A COMISIEI din 15 octombrie 2014 de punere în aplicare a Directivei 2008/90/CE a Consiliului în ceea ce priveşte cerințele specifice pentru genurile şi speciile de plante fructifere menționate în anexa I la directivă, cerințele specifice pe care trebuie să le îndeplinească furnizorii şi normele detaliate privind inspecțiile oficiale COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/90/CE a Consiliului din 29 septembrie 2008 privind comercializarea materialului de înmulțire şi plantare fructifer destinat producției de fructe (!), în special articolul 4, articolul 6 alineatul (4), articolul 9 alineatul (1) şi articolul 13 alineatul (3), întrucât: (1) Dispoziţiile privind certificarea și comercializarea materialului prebază, bază şi certificat ar trebui să țină seama de ciclurile de producție ale diverselor genuri și specii reglementate de directiva respectivă. (2) Este necesar ca materialul prebază să respecte cerințe foarte stricte în materie de calitate și sănătate pentru a garanta sănătatea și calitatea materialului de înmulțire și plantare fructifer derivat din materialul prebază. (3) Pentru a se asigura identificarea și calitatea materialului prebază, este oportun să se prevadă norme pentru stabi- lirea și verificarea autenticității soiului din care face parte materialul respectiv. Mai mult, identificarea și calitatea materialului prebază ar trebui să fie asigurată prin intermediul unor norme referitoare la înmulțirea acestuia, care poate include reînnoirea și multiplicarea. Pentru a se asigura sănătatea materialului prebază, este important să se stabilească norme privind absența organismelor dăunătoare, inspecţiile, eșantionarea şi testarea, în funcţie de genul şi specia vizată. În plus, calitatea materialului respectiv ar trebui să fie asigurată prin adoptarea de norme referitoare la defecte. (4) Pentru a asigura identificarea şi calitatea portaltoaielor care nu aparţin unui soi, portaltoaiele respective trebuie să fie autentice conform descrierii speciei din care fac parte. (5)  Este necesar ca plantele de la care se intenționează să se recolteze material pentru producerea de material bază sau certificat, care nu sunt plante fructifere, să fie identificate. Plantele respective sunt denumite „plante mamă”. Plantele mamă destinate producției de material prebază (denumite în continuare „plante mamă prebază”) ar trebui să îndeplinească aceleaşi cerințe ca și materialul prebază. Plantele mamă prebază și materialul prebază ar trebui identificate pe parcursul întregului proces de producţie. Organismul oficial competent ar trebui să stabilească autenticitatea plantei mamă prebază conform descrierii soiului căruia îi aparţine, prin observarea manifestării caracteristicilor soiului. În plus, autenticitatea plantei mamă prebază şi a materialului prebază derivat conform descrierii soiului ar trebui să fie verificată periodic. (6)  În cazul materialului destinat certificării, autenticitatea conform descrierii soiului ar trebui stabilită pe baza unei descrieri oficiale a soiului respectiv, care garantează faptul că soiul este distinct, uniform şi stabil, pe baza descrierii care însoţeşte o cerere de înregistrare ori o cerere de înregistrare a dreptului de proprietate asupra unui soi de plante sau pe baza unei descrieri recunoscute oficial. În cazul unui soi cu o descriere recunoscută oficial, este oportun să se solicite ca soiul să fie înregistrat într-un registru național pentru a se asigura că descrierea respectivă este adecvată pentru materialul în curs de certificare. (7) În cazul materialului prebază și bază, stabilirea autenticității conform descrierii soiului ar trebui, de asemenea, să fie posibilă pe baza unei descrieri care însoțeşte cererea de înregistrare a unui soi într-un stat membru şi pe baza () J0L267, 8.10.2008, p. 8.